Σύσταση και οργάνωση Γενικής Γραμματείας Κρατικών Προμηθειών στο Υπουργείο Εμπορίου.Σύσταση Συνιστάται στο Υπουργείο Εμπορίου Γενική Γραμματεία Κρατικών Προμηθειών που υπάγεται στον Υπουργό ΕμπορίουΑρμοδιότητες Στη Γενική Γραμματεία Κρατικών Προμηθειών ανήκουν οι αρμοδιότητες της Γενικής Διεύθυνσης Κρατικών Προμηθειών του Υπουργείου Εμπορίου, όπως αυτές περιγράφονται στο Π.Δ. 195/1995 (Α 102).Σύσταση θέσεων Στη Γενική Γραμματεία Κρατικών Προμηθειών συνιστώνται οι ακόλουθες θέσεις: α. Μία (1) θέση μετακλητού Γενικού Γραμματέα με βαθμό 1 ο της κατηγορίας ειδικών θέσεων. β. Μία (1 ) θέση ειδικού συμβούλου και μία (1 ) θέση ειδικού συνεργάτη (άρθρο 71 Ν. 1943/91, Α 50). γ. Πέντε (5) θέσεις προσωπικού με σύμβαση εργασίας ιδιωτικού δικαίου (άρθρο 33 παρ. 2-5 του Ν. 2190/94, Α 28). δ. Τρεις (3) θέσεις διοικητικών υπαλλήλων στο Γραφείο του Γενικού Γραμματέα (άρθρο 30 παρ. 9 του Ν. 1558/ 85).Ισχύς Η ισχύς του παρόντος αρχίζει από τη δημοσίευση του στην Εφημερίδα της Κυβερνήσεως. Στον Υπουργό Εμπορίου αναθέτουμε τη δημοσίευση και εκτέλεση του παρόντος Διατάγματος.